สนามกีฬาลักเซมเบิร์ก

สนามกีฬาลักเซมเบิร์ก เป็นสนามกีฬาแห่งชาติของประเทศลักเซมเบิร์ก ตั้งอยู่ภายในเขตกาสเปอริชของนครลักเซมเบิร์ก สนามแห่งนี้เป็นสนามเหย้าของทีมฟุตบอลและทีมรักบี้ทีมชาติ เช่นเดียวกันกับใช้เป็นสนามนัดชิงชนะเลิศของฟุตบอลถ้วยกุบเดอลักเซมเบิร์ก ยูฟ่าจัดให้สนามแห่งนี้เป็นสนามกีฬาประเภท 4 สามารถใช้จัดการแข่งขันนานาชาติได้ สนามก่อสร้างตั้งแต่เดือนกันยายน ค.ศ. 2017 จนถึงกรกฎาคม ค.ศ. 2021 ซึ่งล่าช้ากว่ากำหนดเสร็จเดิมใน ค.ศ. 2019 วันที่ 1 กันยายน ค.ศ. 2021 มีการแข่งขันนัดแรกที่สนามแห่งนี้ ระหว่างฟุตบอลชายทีมชาติลักเซมเบิร์กกับทีมชาติอาเซอร์ไบจาน ซึ่งเป็นส่วนหนึ่งของฟุตบอลโลก 2022 รอบคัดเลือก ส่วนพิธีเปิดสนามจัดขึ้นหลังจากนั้นในวันที่ 25 กันยายน โดยสนามกีฬาลักเซมเบิร์กแห่งนี้ ถูกสร้างขึ้นเพื่อทดแทนสนามกีฬาโจซี บาร์เธลที่ล้าสมัย สนามกีฬาแห่งนี้ให้บริการโดยสายย่อย Cloche d'Or ของโครงข่ายรถรางลักเซมเบิร์กที่จุดจอดรถราง "สนามกีฬา" โดยเปิดให้บริการครั้งแรกเมื่อเดือนกรกฎาคม ค.ศ. 2024 นอกจากนี้ ยังมีที่จอดแล้วจรความจุ 2,000 คัน ใกล้กับประตู Route d'Esch ของสนาม ดูเพิ่ม ฟุตบอลทีมชาติลักเซมเบิร์ก รักบี้ยูเนียนทีมชาติลักเซมเบิร์ก กีฬาในประเทศลักเซมเบิร์ก อ้างอิง แหล่งข้อมูลอื่น เว็บไซต์ทางการ Stadium Database Photos at cafe.daum.net/stade